
Aetas nostra, postquam et philosophos et theologos ad avia progressos 
vidit, fluctuantibus animis ita in diversum trahitur, ut alii omni religione 
animos exsolvere conentur, alii autem, sive illi ex animo, sive con- 
sultius rati, omnia ad religionem referant. In his etiam philologi quidam, 
simililer ut olim patres ecclesiae, apud veteres Graecorum poetas prae- 
sensionem quamdam sibi videntur Christianae religionis invenire. Nimi- 
rum veritas, cuius fons est in ratione, non fuit alia ante Christum quam 
nunc est: religio autem, quae quidem divina sit, non potest non con- 
seutire cum veritate, Quod si veteres illi de quibusdam rebus ita ut 
Christiani senserunt, senserunt illi quidem vera, sed non praesenserunt 
doctrinam Christianam. Quae qui permiscent non mirum est si denique 
adducuntur, ut paene Christianos sibi fingant eos qui multis ante Chri- 
stum saeculis fuerunt. Id factum est nuper ab iis qui de fabula Promethei 
scripserunt. Ex quibus C. L. Schoemannus,, vir eximiae eruditionis ele- 
gantissimique iudicii, quum in Aeschyli tragoedia Prometheum admira- 
bilem esse invicti animi altitudine, Iovem autem non modo immemorem 
accepti beneficii, sed etiam saevum atque crudelem videret, molestissime 
tulit hos mores, quod neque religionis tanta perversitas esse potuerit, 
ut summus deorum improbus esse crederetur, neque Aeschyli, quem 
poesis sua reverentissimum dei ostenderet, temeritas tanta, ut religionem 
populi ludibrio haberet. Itaque ut pium poetam ab impietatis criminatione 
vindicaret, non solum de tragoedia illa accuratissime admirabilique cum 
apparatu doctrinae disseruit, sed etiam ipse composuit Prometheum solu- 
tum, non quo quasi restituere conaretur tragoediam, quam Aeschylus 
isto titulo cum Prometheo vinclo coniunxisset, sed ut ostenderet, qua 
ille ratione conciliare inter se ea quibus pugnare secum visus esset potu- 
erit." Sciebat autem, dixitque, dissensuros ab se esse et eos, qui veteres 

(Graecos ut adversantes praeceptis Christianis contemnendos censerent, 
et illos, qui suis quibusdam opinionibus constricti aurem praebere nol- 
lent verioribus. Sunt hi sane vituperandi, si opiniones eorum falsae sunt: 

quid autem, si verae? nam non magis liberum iudicinm est animi novis 
placitis capti, quam tenentis ac defendentis vetera. Atque exstitit iudex 
nullius partis studiosus Iulius Caesar, qui in Diurnis antiquariis huius anni 
fasciculo IV. tam circumspecte considerateque adversus Schoemanni sen- 
tentiam disputavit, ei ut ego quidem omnino assentiendum existimem. 
Sed quoniam illum summatim isla disserentem quaedam consulto prae- 
ierisse video, non inutile fuerit caussam illam denuo paucis cognoscere, 
ne immeritam. laudem Aeschylo tribuentes eripiamus laudem. meritam. 
Patet autem. duo huius disputationis capita esse, unum, quo quaeratur 
rectene iudicatur sit de iis quae olffeusioni esse in Aeschyli tragoedia 
visa sint; alterum, quo consideretur, an soluti Promethei tale potuerit. 
quale propositum est argumentum esse. 
Ac verum quidem est quod p. 13. dicit Schoemannus, non debere 
iragoediam pugnare.cum religione populari, nec quae saucta et venera- 
bilia sint privare illa sanctitate atque in contemptum adducere: sed quod 
statim addit, non magis licere poetae tragico lovem ut odio dignum tyran- 
num fingere quam  statuario in templo signum lovis forma satyri aut 
vultu malevoli daemonis ponere, nec recte et cupidius iudicatum videtur. 
Non enim comparari inter se ista possunt, quia nec ridiculi quidquam in 
Aeschylei Iovis persona, ut in salyro, nec tetri, ut in malevolo daemone, 
invenitur. Quod autem p.14. ait, quidquid defendendo Aeschylo affe- 
ratur, non posse magnae temeritatis culpam ab eo averli, si in summo 
deorum exemplum proposuisset morum pravitatis, id documento est aliter 
eum de animo Iovis quam Aeschylum sentire, qui non putavit se aliquid | 
de maiestate Iovis detrahere. Componere igitur hanc repugnantiam studet 
Schoemannus ita, ut videri quidem pravos esse lovis mores, sed non esse 
doceat: at ne videri quidem pravos voluisse censendus est Aeschylus: 
non tulissent enim aequo animo spectatores, nescientes in ea demum quae 
seculura esset tragoedia Iovem qualis re vera esset appariturum. Ex quo 
apertum est Schoemannum hodiernas aut Christianas de bonitate et pra- 
vitate morum opiniones Aeschylo supposuisse. Quid vero eum adduxit 
ul id faceret? — Potissime, ut videlur, nomen lovis, cuius non distinxit 
duplicem usum. Significat enim nomen illud nunc unum ex diis, qui 
supremus habetur, nunc omnino divinam naturam, ut iu Aganiemnonis 
et Supplicum versibus, a quibus p. 21. profectus videtur Schoemánnus., 
Ipsa id verba docent, Zeve Ocrig nór éoriv. lllis in versibus Aeschylus, 
ut omnes antiqui, quum universe de deo loquuntur, summa id reverentia 

facit; aeque ut Christiani perfectissimum et sanctissimum omnisque labis 
expers numen venerans, Valde ab eo deo diversus est is Iuppiter, quem 
unius ex diis personam sustinentem potentia quidem praevalidum, cetera 
autem homini similem iisdem quibus humanam naturam: affectionibus 
animi obnoxium cogitabant, Los non distinguens Schoemannus fieri non 
potuit quin pugnare secum Aeschylum crederet, qui quem alibi ut sapien- 
tissimum et iustissimum gubernatorem mundi praedicaret , in Prometheo 
ingratum, iniustum, saevum, crudelem fecisset. Itaque deum, qualem 
Christiani colimus, Aeschyli animo obversatum ratus, necessario in eam 
incidere opinionem debuit, ut ista, quae in Iove vitaperanda putaret, re 
vera non vitia, sed furto Promethei provocatam iustam dei iram esse sta- 
tueret, idque ostensum esse crederet ea tragoedia quae soluti Promethei 
nomen gerens illam quam integram habemus sequebatur, Eo factum est 
autem, ut etiam in Prometheum iniquus esset, quem: pariter nostri aevi 
sensus Christianamque disciplinam adhibens eo vituperat, quod quas artes 
hominibus impertiverit, eae omnes non ad morum probitatem atque animi 
virtutem, sed ad vitae necessitates et commoditates spectent, ita ut homi- 
nes ad solum utilitatis studium informaverit, eoque non de bonitate vitae 
cogitantes pellexerit ad vilium: in quo est p. 54. usque eo progressus, ut 
Prometheum vel diabolo aequipararet. 
TÀxuov HooyunÓs) , oU Ótxiv n&0yug r&0c; 

Aliter, non aequius tamen, falsa ratiocinatione Reisigii adductus, iudi- 
cavit Franciscus Ritterus, qui quum in vol. CIX. DN Viudobonen- 
sium suam de Schoemanni libro sententiam diceret, vanum meritorum 
suorum jactatorem esse putavit Prometheum. 

Conusideremus et lovem et Prometheum non quales hodiernus quis 
theologus aut philosophus fingat, sed quales Aeschylus et ab antiquioribus 
poelis acceperat, et popularium suorum opinione ferri sciebat. luppiter 
ei ille est quem modo diximus, similis homini, ut omnes dii, in quibus 
tantum pars quaedam divinae naturae inest. Igitur quum Titanes inter se 
deliberarent utrum Saturnum an Iovem regnare oporteret, Prometheus 
effecit ut ereptum Saturno regnum traderetur Iovi: quo ille potitus, Ti- 
1Aanibus in tàrtarum detrusis, munia singulis diis sua assignavit. Ei, quum 
- deletis hominibus aliud novum genus creare vellet, Prometheus miseritus 
hominum obstitit, subductumque clam ignem cum mortalibus communi- 
cavit, quo compotitos artes docuil, quibüs ab agresli feritate ad: com- 
modae et iucundae vitae cultum eveherentur. Ouapt opter iratus Iuppiter 

eum in Scythiae deserto rupi affigi iussit. Quid in his est, quod aut 
morum pravitatem [ovis arguat, aut probitatem suspectam reddat Pro- 
methei? lIngratus, inquit, luppiter est erga Prometheum, per quem est 
regnum adeptus. Prometheo ita videri non est mirum. Num vero, si 
regnat per Prometheum luppiter, propterea ferat adversantem regnanti, 
nec puniat propler ignem clam surreptum datumque hominibus? Domi- 
nator mundi est Juppiter, pro arbitrio suo cuncta regens, map éevrü TO 
3ixeuov Eyov, asper novitate imperii, Grec 6 rga.yUg Ogtig Gv véoV xot] 
eoque inexorabilis, dx(yrra 7&9 08e xci a£ap anagaqoDov Ejss ceterum 
nec fato maior nec futurorum omnium gnarus. Similia legimus in Eume- 
nidibus v. 620. 
cà d. dAX vo v6 xo xato 
oroéqo viU 1,00 oU0ív, &cuévo uévat. 

Eiusmodi ingenium durum quidem est et violentum , sed nihil habet igna- 
viae, nihil quod indignum aut indecorum sit regi deorum. Severus est: 
severitas autem elsi non amatur, lamen per se ne odii quidem caussas 
habet. Cui traditum est rerum omnium arbitrium , iure Suo postulat ut 
sibi obediatur; iure suo eliam non obedientem punit: quod si Prometheo 
crudelissimas imponere poenas videbitur, non obliviscendum est immor- 
tales esse et qui punit el qui punitur, ul poenis quoque non potuerit Pro- 
metheus qualibus inter mortales affici. "Talis igitur quum sit luppiter, | 
quid in eo est quod indignum tragoedia si? y 

Quid vero Prometheus? Misericordia motus clam raptum ignem 
impertivit hominibus, artiumque scientia instructos omnibus vilae commo- 
ditatibus beavit. Quid iis traderet amplius? Morum virtutisque praecepta, 
inquit. Id vero si fecisset, mirati essent spectatores supervacanea et quae 
nemo exspectasselt proferentem. Exemplis homines antiqui et monitis 
pro re ac tempore iactis ad virtutem instituebantur, non praecepta mo- 
rum in doctrinae formam redacta ediscebant, aut si quid huiusmodi, id. 
poetarum carminibus expositum memoriae mandabant. lta domi doctus 
scire unusquisque putabatur quid fas et nefas, quid iustum et iniustum, - j 
quid aequum el iniquum , quid honestum et turpe, decorum et indeco- 
rum, bonum et malum esset, et recte quidem: est enim huius scientiae 
fons ratio, quae non aliunde accipitur, sed uma cum homine nascitur, ut 
sine ea ne cogitari quidem homo possit. Non igitur diaboli instar Pro- 
meiheus est, neque artibus quas tradidit hominibus ad pravitatem eos ] 
voluit pellicere , sed viam monstrare bene beateque vivendi, usum illarum 

artium arbitrio cuiusque relinquens , quod denique illi quoque facere co- 
guntur, qui vel maxime praeceptis inculcare virtutem student, Quin 
tantum abest ut impius dici possit qui ritus sacrorum quibus dii placa- 
rentur praeivit mortalibus, ut eos ea ipsa re de pietate erga deos admo- 
nuerit apertissime. At hoc quoque in Schoemanni Prometheo soluto v. 647. 
sqq. eo deflecti videmus, ut sacra quae Prometheus facere docuerit non 
pietatis eL reverentiae testificationes, sed animorum inu malis desperantium 
ultimum perfugium fuerint. Absit vero ut calumniis bonam caussam in 
malam vertamus et, quoniam Christiani sumus, diabolicam mentem tri- 
buamus magnanimo adiutori generis humani, qui atrocissimas misericor- 
diae poenas lueus non frangi se patitur cruciatibus, sed indignabundus sae- 
vitiam accusat eius, a quo tantis est suppliciis affectus. 

Veniat nunc in contemplationem lo, quam Aeschylus introduxit, 
. quia et liberator Promethei Hercules ex eius posteris exstiturus esset, et 
alio exemplo saeviliam Iovis volebat declarare. Eam ab love amatam, ab 
]unone autem in vaccam mutatam oculatoque custodi Argo traditam, 
quumque is interemptus esset, oestro percitam orbem terrarum peragrasse, 
donec in Aegypto gravida ab love facta humanam formam recuperasset, 
veteres fabulae memoraverant, His quoque rebus Schoemannus substituit 
quae antiquo poetae certo non in mentem venerunt, Nam quod fingit, 
Iovem, quem perfectissimum et sanctissimum Deum esse statuit, ut hu- 
manum genus ad similitudinem cum diis extolleret, ex mortalibus feminis 
filios in quibus humana natura cum divina coniuncta esset voluisse pro- 
creare, id neque auctore ullo testatum est, nec re comprobatum , sed si 
quis homo alios virtute multum antecelleret, is videbatur ab deo originem 
ducere, ut Tantalidae illi, 

oi Üsov ayylanogor, 
oi Zigvóg iyyVg, oic év Ióni nayo 
4ióg narguov feuóg ior iv eiDÉgu 

.. &oUn aqu àiirrAov eiue Ociuovov. 
Affert quidem et Hesiodi in Scuto v. 29. et Diodori Siculi IV. 9, testimonia, 
qui lovem non tam libidinis explendae caussa, quam ut Herculem pro- 
crearet, cum Alcmena congressum dixerint. Sane: et Diodorus quidem 
quod ex antiquissimis poetis refert, xa8Aov Tv Ouiiav TGUTEV OUX 
 Bpwrixig bmi vuiag rixa. monjoacO at, xcÓang ini Tuv &ÀÀGV yUVOIXUM, 
dÀÀa rÓ mÀWov r5g moidonoWag zog, aperte id ipsum est, quod ei He- 
siodus suppeditaverat: | 

moryo Ó dvOQov vs Ütov te 

dAlqv urrw qoe uere qpeoiv, og oo Ücotcty 

dvOpcci 1 &àqmorgów dije &A«rijoo qurevcat. - 

voro 0 &m Üviunowo 0OXOV qotcl Bvocodousvmv, 

iuelpey quAóTNTOg bÜDvowo yvveixOG, —— 

ivvv ytog. 
At numquid hic de genere humano ad deos evehendo, et non de gignendo 
deorum atque hominum propugnatore dictum est? Sed videamus qua via 
Schoemannus ad istam interpretationem pervenerit. Alcmena ei videtur 
volens sui copiam fecisse Iovi, Io autem, quod reluctata eius amori fuerit, 
poenas dedisse longis per orbem terrarum erroribus, Haec si in mente 
habuisset Aeschylus, certe id aliquo modo indicatum videremus. At non 
ab Iove pünita est Io, qui eam amare non desiit, sed per Iunonis iram 
in ista mala incidit. Narrat enim se somnia, quae suaderent ut lovis cu- 
piditati satisfaceret, patri aperuisse, cui oracula consulenti responsum sit, 
ni filiam domo et patria expelleret, universum genus suum perditum iri; 
itaque expulsae terras pervagandi necessitatem per iram Iunonis esse im- 
positam. In his nihil invenio, quod Schoemanni interpretationem tueatur; 
Nam in Epapho, quem lo ex Iove peperit, mihil profecto est, quod 
hominem diis similiorem prodat quam quivis alius homo est; qui autem 
multis post generationibus ex Epaphi posteris natus est Hercules, eius 
matrem, maritum suum Amphitruonem se amplecti ratam, captiosa | 
fallacia Schoemannus volentem cum Iove concubuisse finxit. Virginem 
Alcmenam ex love concepisse solus prodidit, nescio quo casu ; Ernestus 
de Lasaulx in eleganti de Prometheo dissertatione p. 6. lam ergo non 
magis Alemena quod lovem admiserit laudari poterit, quam Io quod 
casta manere maluerit vituperari, totumque illud Iovi tributum consilium 
per filios ex mortalibus feminis genus humanum ad deorum similitudinem 
adducendi in sola unius Herculis creatione consumitur. Ergo suppositum 
est Aeschylo, de quo ille non cogitavit, et, si cogilasset, operam per- 
didisset non intellectus. SU. » | | 

Perventum est ad alterum disputationis nostrae caput. Quaerendum 

est enim potueritne tali modo solvi e vinculis Prometheus , qualem Schoe- 
mannus composuit. Sumpserat lovem non posse ingratum ; iniustum, 
crudelem esse; eapropter iu proxima tragoedia curandum fuisse ut iure 
se punitum confesso Prometheo ignosceretur, Jiberatusque vinculis.in 
gratiam cumIove rediret. Nam conciliationem gratiae debere et plenam et. 

veram esse, hoc est talem, quae ex agnitione veritatis et iustitiae prodeat, 
removeatque ipsam caussam, ex qua inimicitia fuerit exorta. Etenim si 
Iuppiter iram ponat ut malum quod ei fata minentur effugiat, finem quidem 
fieri rixae, non effici autem integrationem amiciliae, esseque in tali exitu 
indignam summo deorum ignaviam et ne Prometheo quidem decoram 
caussam liberationis. Acute sane haec disputata sunt: at enim quum sus- 
pensa siot ex commenticia illa perfeclissima sanctitate lovis, temeritate 
autem et perversitate Promethei, nec per se poterunt pro veris haberi, 
multo minus aulem, si mores et ingenium quum aevi quo vixit Aeschy- 
lus, tum ipsius Aeschyli respicimus, Quem enim Schoemannus ingenio- 
sissime sane et elegantissime composuit Prometheum solutum, is conciliat 
quidém planissime concordiam atque amiciliam interIovem et Prometheum, 
verum neque tragoedia est, quia melu et miseratione caret, neque anti- 
quitatis colorem habet, quia Lola fabula ad hodiernae est disciplinae mores 
conformata. Omnes enim quae in ea prodeunt personae, 'T'itanes, Tellus, 
Hercules, Themis, non spirant solum illam communis caritatis plenam 
virlutem, quam Christiana doctrina praecipit, sed etiam sermonibus suis 
cohortantur ad eam sic ut Christiani oratores in ecclesiis. Id vero Ae- 
schylum nec fecisse nec facere potuisse certissimum esse arbitror, Quan- 
tum differant discreta temporibus uon videtur illustriore exemplo posse 
ostendi, quam comparatione Herculis et Christi. Uterque summi dei ex 
mortali femina filius, uterque salutifera vita inter diros cruciatus finita in 
coelum receptus, in utroque omnibus numeris absolutae virtutis exemplum 
propositum hominibus, in altero strenuitatis et severitatis in exercenda 
iustitia, in altero aequanimitalis et lenilatis in ferenda ignoscendaque in- 
iuria; in altero fortitudinis et conslantiae in arcendis propulsandisque 
malis, in altero diligentiae et perseverantiae in bene faciendo; in utroque 
infaügabilis pro hominibus labor, sed alterius in agendo, alterius in 
patiendo magis conspicuus. Quod si quis forte sit, qui Herculem de sola 
sibi clava et pelle leonina cognitum nefas putet cum Christo comparari, 
audiat quae quinto abhinc saeculo homo Christianus, loannes Diaconus, 
Hesiodi in "TTheogonia de Prometheo narrationem HLIGESG scripsit 
p. 477. (581) commemorata etiam Schoemanno p. 139. ovx &ronov 6 
et TG oO wc iO Act vosiv vo Ayópeva, xai àg TV npérégav eUAQv nepte- 
eter Tv uUO ov, xci éni rov: mgonárogoc éxheféa D at rÓ vónuuc eVOs(9og , 0G 
aimes piv rÓV Onpiovoyóv ó Ó mQtTOTTAeTOQ TÜV éyroA iv nope, £&opi- 
dr0g Óà yéíyovsv &x vovs r5g EOiu xoi TOUgG ÓtouaTivovg apugiévrvra quorag 

T) me yv répey rüUtiV oegxa , xe viv éninovoy Oucoynv dsagoUret Xl TV 
ic TO xAavü pavo néÓov get ax Quy zal cv àv iÓpt)tL ToU ntpogontov Bouicty 
TOU dgrov xl rag necu veteg agde xe TO Ói, rditmvarov buriuoy Tov Üa- 
vtov, teg ov "HocxAnug Odo» Ó duoc jcoUg twv Óscueov rAsvÜ gcc. 

Apparere puto quid intersit inter Christiana praecepta et eos sensus 
quibus antiqui illi ducebantur. Christiana enim doctrina tota ad diviniorem. 
humanae naturae partem, quae est in ratione, pertinet: ilaque reiectis. 
cupiditatibus tantum quid per interpretem divinae mentis deo probetur 
quaerit, In antiquorum autem illorum virtute, quos quidam contemplim 
paganos vocant , illi quoque parli, qua ceteris auimantibus similes sumus, 
ius suum est concessum: quare fluctuat cupiditatibus et modo huc modo 
illuc impellitur, ut, si vincat melior pars, tamen non pudeat alteri quoque 
aliquid. indulsisse, fortesque illae animae non prae se ferre amorem 
omnium, sed amare amicum, inimicum odisse laudi sibi ducant. Plus 
satis, credo, pii sumus, si millimus qui feras gentes in ultimis terrarum 
oris doctrina Christiana imbuaut: quod etsi nullo iure facimus, (ipsi enim 
num ferremus, si ab Indis Brachmanae venirent suas nobis religiones 
oblirusuri?) tamen probabilem caussam praeleximus, si sine fraude et 
beuevola mente fit, quia viveutibus ea cura adhibetur et quos spes sit ad. 
humaniores cultus adductum iri: at etiamne mortuos, et morluos quidem 
aliquot ante Christum saeculis magnos paganos, quorum ingenia cum. 
summa. admiratione suspicimus, in sepulcris suis vexare, evocalosque 
inermes eorum manes violento baptismate Christianos facere oportet ?. 
Omittamus potius quod: serum est, sequamurque exemplum 'T. Livii, que 
sibi antiquas res lraclanti animum fieri antiquum scripsit. 

Iam si quaerimus Aeschylus quodnam soluto Prometheo argumen* - 
tum fecerit, reliquiae illius fabulae haec pauca subministrant: venisse longo: 
itinere Titanes in Caucasum ad visendum Prometheum; coram his illum. 
cruciatus suos conquereutlem exposuisse quae homines ab se beneficia 
acceperint; dein Herculi ad aurea Hesperidum mala misso iter descripsisse; 
Herculem invocato Apolline sagitta transfixisse exedentem iecur Prome- 
thei aquilam; soluto vinculis Prometheo iniunctum esse ut signum gestaret 
commeritae poenae. n his nihil de eo invenitur, quod maxime scire 
vellemus, quo. modo factum sit, ut aut Prometheus animi obstinationem 
deponeret aut luppiter ad mitiorem sententiam adduceretur. Certe quae 
Hyginus in Poet. Astron. IL. 15. p. 456, refert, non sunl ex Aeschyli 
fabula petita, Ea haec sunt: quum Juppiter TAetidis connubium pulcrz- 

tudine corporis inductus peteret neque a-timida virgine impetraret, 
neque ea re minus efficere cogitaret, illo tempore Parcae feruntur 
cecinisse fata quae perfici natura voluztt rerum: dixerunt enim quicum- 
que "Thetidi fuisset maritus, eius filium patria fore laude clariorem: 
quod. Prometheus non voluntate, sed necessitudine vigilans auditum 
lovi nuntiavit: qui veritus ne id quod ipse Saturno patrz fecisset in 
simili caussa patz regno privalus cogeretur , destitit Thetin velle du- 
cere uxorem, et Prometheo pro beneficio meritam rettulit. gratiam, 
eumque vinculis liberavit: neque id: quod fuerat iuratus remzsit, va- 
cuum omni alligatione futurum, sed memoriae caussa ex utraque re, 
hoc est lapide et ferro digitum vincire sibi iussit: qua consuetudine 
homines usi, quo satisfacere Prometheo viderentur, annulos lapide 
ferro concluso habere coeperunt. Repugnat enim voluntaria periculosae 
uxoris nominatio non solum inexoràábili animo Promethei,: sed etiam 
ipsis eius in priore fabula verbis ubi, quum quaesivisset Io nullumne Iovi 
effugium fatalis sortis esset, v. 752. respondet, 

0U Ónre , nÀQv éyoy ay ix Oscuov AvO sic. 
Neque isto solum versu, sed saepe et gravius etiam has minas eloquitur, 
ut v. 167—177. 186—192. 503—517. 887 —920. 969—971. 
Quae dubitare non sinunt quin perseveraverit in proposito, nec prius quam 
soluta essent vincula indicaverit quae illa esset coniux, a cuius filio exutum 
iri oporteret potestate sua lovem. | Quod si Promethei invictum cor sibi 
constitit, necessario cedere debuit Iuppiter. Atque hoc quoque illis quae 
dixi locis tam aperte tamque gravibus verbis significatum est, ut quin 
factum sit dubitari nequeat. Quae igitur tanta necessilas coegit Ióxedá missa 
superbia se feroci submittere Promethei perlinaciae? Sila provisum est 
ut hoc quoque coniicere possimus. Nam si Prometheus simpliciter dixisset 
nasciturum lovi ex uxore filium qui eum regno expelleret; contemnere 
eius minas poterat luppiter, si nullum iniret connubium. | At certae tan- 
ium coniugis filium metui ab eo voluit, ut ex his versibus, 7402 748, 
cognoscilur: 

IIP. yoyst yov TOLOUTOV, € flÓT «cya. 

I4... 8éoprov 1 brise e ónróv, quoecov. 

| IIP. ví. óvrw ; ov yag ónróv ovóGoÓ«a: 1&Os. 

Itaque quum ille amore fone 'Thetin uxorem ducere cuperet, dubius 
haec an-alia esset quam vitare deberet, opus habebat responso Promethei. 
Quod quum impetrare ab illo non posset, nisi eum prius vinculis solvisset; 

curandum erat ut salva tamen maieslale se viclum praebéret, Nam etsi 
Prometheus v. 188. dicit; | | - . 
) 3 y ; 4 
| €ÀÀ Éumeg peAoaxoyvoutov 
farai noU , órav vovrQ ooucÓ jj, 
jv Ó' arégeuvov orogécag ogynv 
eig gU uov àpoi zci quAOTITO 
L , , ? te ] 
On:vÓwv omsUOovri noO' 15e, 


et v. 887. d 

5 unv Éri Ze)g, xoinsg evÜaÓng qoivev, 
foro ratsvÓG, 
tamen regem deorum non decebat suppliciter demisseque orare. Ei rei 
duobus modis cautum erat, uno, quod luppiter sine dubio, ut in Pro- 
metheo vincto, nou ipse, sed per Mercurium res suas gerebat: quo spe-- 
clant haec verba Mercurii v. 930. | 

qóé uot ÓunAag 
600)g ,. IIoounO 0, moocBcAne* A 

altero, quod non gratuito liberavit Prometheum, sed dato sibi piamenti 
loco Chirone, qui illius solutionem immortalitatis suae iactura redimeret, 
Hoc quoque indicatam est a Mercurio v. 10006. 

roi0UÓs uógÓov rípue pij tu mpocóoxe, 

moiv Gv Ó:Gv rig ÓudOoyog rv cv nóvov 

qovi, Oshgon v de &vovyntov uoAsv 

"Aiünv xvegoi& v aug regregov aO m. ; 
Quo modo haec acta sint latet nos, nisi quod vix dubitandum videtur quin: 
Chironi quaedam partes datae fuerint. |^ At is saucius iacebat in antro Pe- 
liaco, ut Apollodorus refert Il. 5, 4, 6. &v/arov &ywv tO £Axog sig T0. 
anmuheiov &noAÀdgosron, xdxd- riAevtioot (fovióuevog xoi po Óvvapusvog, 
iniínsp dd dvorog qv, avridovrog IlgourOéng vov àvr. eiroU reU vrEousvovy 
&Ücvarov, ovrog &nídave Sic postrema verba emendavit W elckerus. 
in Trilogia p. 48. Non pugnat cum his, quod $. 12. Hercules mortem 
Chironis obtulisse Iovi dicitur, siquidem id mandatu Promethei fecit: 
xoi rov HigounOGéo OiíAvos, O:ouov- éAOuevov rOv r5g dAo(eg, xol mapíays 
TO 4i Xkgemva Óvijoxe» &Davarov àvr- evroU ÜéAovra. Nec pulo, . ut. 
Schoemannus p. 148. mori debuisse Prometheum his verbis significari, 
sed mortem Chironis mercedem fuisse solutionis e vinculis. - Si tentanda 
conieclura est, quo: modo rebus illis usus videatur Aeschylus, habemus 
quidem , quibus ex lege ab Heerenio patefacta praeter Prometheum opus 

est-tribus personis, Herculem, lovis vicarium Mercurium, Chironem, 
sed hunc procul a Caucaso in antro montis Pelii jacentem , ut aut trans- 
ferendus in Caucasum fuisse, aut pars tragoediae in Thessalia agi debere 
videatur. | Utrumvis ila. debuit. comparatum esse, ul numquam tertio 
interlocutore opus esset, quoniam haec. trilogia duo tantum histriones 
hlabebat. Haud facile tamen credam aut unum in media tragoedia actum 
aut totam alleram partem tragoediae in Pelio monte agi, quia, ut alia in- 
commoda praeteream , chorus Titanum nec transferri illuc neque commu- 
tari cum alio choro poluit: qui enim potius quam "Titanes liberationem 
cognati sui celebrent? Quare veri similiusest, ut Iuppiter Chironem im- 
mortalitatis perlaesum, quum de eo inter Prometheum et Herculem sermo 
fuisset, aliquo mirabili modo ad Caucasiam rupem transportandum cura- 
verit, lta nec loci mulatione nec temporis intercapedine opus erat ad 
peragendam tragoediam. | 
Ex his si summam colligimus, sic slatuendum videtur, voluisse 
Aeschylum in Prometheo exemplum proponere magni animi, qui recte 
facti sibi conscius ne alrocissimo quidem supplicio se vinci pateretur, sed 
fortiter cruciatus illos *perferret, donec necessitate coactus ei Iuppiter 
poenas remisisset, qui ne prorsus impunitam' esse sineret ferocem eius 
et superbiae plenam. pertinaciam , quam et chorus et Oceanus et Io, 
maxime aulem Mercurius reprehenderant, hoc ei imposuerit, ut posl- 
hac conspiceretur TT : 
extenuata gerens veteris vestigia poenae, 
quam quondam silici restrictus membra catena 
ex persolvit pendens e verticibus praeruptts. 
Fuit id signum annulus lapide incluso, ut supra ex Hygino relatum est, 
aliique scriptores Munckero ad fab. 144. memorali testantur. | Esse id 
autem etiam in Aeschyli tragoedia narratum fidem facit Athenaeus. .X V, 
p. 672. E. de Caribus oraculum consulentibus scribens:  dsozíco: TÓW 
? AnóAAova mowrv evroUg GmoOoUvot tQ Oeg Ór éxvrov íxovoiov x«i yogic 
üveyspoUg GvuqopGs, qv iv roig &ungocUev 4oóvoig dquipioev 0 Zeüg TQ 
IlooungÓsi ycow Tue xÀozge ToU nvgOóg, Avcag eUrÓy ix Tv yoAsnoterov 
Óroquv, xal TiOLV íxovotov ày GÀvnig xuuáévgv Óovvat Üslücartog, TeVtHV 
&yew. énuriéon vOv xcünyovusvoy vov. Ütowv. ód«sv ám àixeivov r0v ÓcÓnAo- 
pévov grégovov vQ IloougOs nigiyevécO ot xo uev OU c0ÀU TOig £UsQyttn- 
-DÜsicw àvdQémoig Vm cUroU xcrG rj» ToU mvgóg Üwgeky, Nam Aeschylo 
haec tractata esse apparel exiis quae idem scriptor. p. 674. D. refert: 

Aioyvioc 9 à» rà Avouévo Hloouro& c«qog qmnoiv óri &ni vui] vov IHgo- 
un og vóv orépavoy negiriD euev vj xeqaAp, avrinoia ToU ixslvov OsouoU, 
xaíroi &y rjj éruygoqouévy ZXquyyi snov, 
rQ 08 Eévo ye OG réqavog , &oxolov arégog, 
Qrcuiv Ggiorog ix IIgopijOénc Xoyov. | 
Scilicet annuli imitatio est corona. Hiuc Hyginus illis quae supra posui-- 
mus addit p. 457. nonnulli etiam coronam habuisse dixerunt, ut. se 
victorem impune peccasse diceret: itaque homines in maxima laetitia 
victoriisque coronas habere instituerunt: id in exercitationibus et con- 
viviis perspicere licet. ta debitus Prometheo honos habitus, quod et 
ipsum indicatum videtur his chori verbis v. 500. 
eg &yo 
eUeAnig elus OvÓÉ o. ex Ócopuov &rt 
AvOévra: uiÓlv uctov ioyvauv 4g. 
Ac profecto Aeschylus suum ipse opus destruxisset, si fecisset magnani- 
mum 'Titanem, cuius fortitudinem triginta milia annorum frangere non 
potuissent, postremo se turpi ignavia contemnendum praebere. 

Postquam et de Prometheo vincto et de soluto dixi, non abs re. 
videtur esse, ut etiam de ignifero pauca adiiciam. Communis opinio est, 
de cuius verilale non videtur dubitandum esse, trilogiam fuisse, quae 
omnem de Promethei rebus fabulam complexa fuerit ignifero Prometheo 
et vinclo et soluto. Sed quum de ignifero, ex quo praeter quoddam ob- 
scurum vocabulum hic unus versus servatus est, 

ciyQv O' ónov Oti xoi A&yav ve xoígu, 
nihil memoriae proditum sit, quam quod scholiastes ad vincti v. 94. tra- 
didit: àv v9) mvggoópo rQtig Mvgiaóag qoi ós0éod'Qt «vUrOv, vacuum cam- 
pum habuerunt coniectores, quem commentis quum aliunde tum ex ea 
quam habemus tragoedia conquisitis implerent, neque Oceanides neque 
Cabiros neque Cyclopes adspernati: qui lusus quam vani sint ostendit 
Schoemannus p. 72. seqq. Illud quidem recte iudicarunt, nou negligen- 
dum esse, si quid indicii ex vincto Prometheo peti posset, modo ne ea 
fere arripuissent, quae. vel nullam ad probandum vim habent, vel aperte 
non erant adhibenda, ut Oceanidum in nuptiis Promethei cantus, cuius 
ne mentionem quidem facerem, nisi monendum putarem, Hesionam, quae 
v. 539. uxor Promethei dicitur, neque Oceani filiam Aeschylo esse: alio- 
qui posuisset Zu&v óuozerQiov; neque nomen habere a navibus: obstat 
enim contra legem inserta liltlera. . Pauca habemus similiter composita 

nomina: 5oimyjg, de quo Etym. M. p. 669, 8. ciuatvst 0à vOv e)oroyov. 
&y TO A£ytty ; D NT TOY 400 uéAAovro ; noíaenoy, apud Hesychium, quod. 
- sit erga géc ; 5oiysip, quod idem interpretatur ÓoyuAues "Hoíodog, de quo 
in Etym. M. p. 438. una falsa explicatio posita est, ó vzv eioíev 000v 
v0ptvOptvog, allera vera, fwvQa rÓv 0€ uíAAovra. Ex his facile intelligi- 
tur "Hoióviv ab vy; diclam esse, quae usitatiore forma Oyyoig est. Et pro-- 
feclo num quod aptius dari nomen potuit vel Promethei coniugi, artium. 
omnium repertoris, vel Atlantis, perseverantiae praemia laturi, vel filiae: 
Laomedontis, patriae servandae caussa monstro marino expositae ? Sed 
redeo in viam. Unum recte adhibitum est dictum Mercurii v. 944, ut ad 
praegressam tragoediam referendum: | 
rOLOigÓe uévrot xai noi evOaOicuaciy 
! ig vag0s govrov mjuoveg xaDwouicag. 

Worm eo nihil aliud proficimus, quam wt in illa quoque tragoedia. 
superbius et ferocius locutum esse Prometheum cognoscamus, relinquitur. 
autem, in quo maxime haesitatum est, quo modo clam surreptus ignis 
argumentum praebere potuerit dignum tragoedia. Nou puto difficile esse 
ad hanc quaestionem respondere. Mirum est enim, quod quantum 
sciam non est animadversum , ipsum Prometheum diivinini: verbis ex- 
tulisse facinus, ad quod magna opus fuerit audacia, quodque maxime inu 
caussa fuerit, ut rupi affixus excruciaretur, v. 998. 

0mcg ré yi0re rÓv narQQov ég Ooóvor 

xaOéber, sbOvg Óc(noci véua yépa 

&AAotcty GÀAR, xci ÓtcoroLy(Gero 

eoynv' Bgoraov 0à rov raAcunpov Aóyov 

oUx £oytv ovÜ£v , GÀM ciorwcog yévog 

70 n&v, &yonbev &ÀÀo qurUGot véov. 

x«i toiciv ovOsig &vréBouwe nÀngv éuov. 

àyo Ó' éróAugo * ifsgvocunv ffgorobg 

ToU wu Ow oppeto évroc ttc iov uoAdv 

TQ TOL TOLGigÓE TtjuoVeioL xaunTOGGL, 

ncoysty uiv. e'Aystaiow, otxroeioiv Ó' (Oeiy- 

Üvnrovg Ó àv olzro mpoOéusvog , voUTOV TU 

ovx ni£uoJqv cvtóg, cAA* vyAsOG 

v0  dopvOqucuet Zi OvexAeng Oo. 
God si ex hisrecte videor coniicere, illam de perdendo aut servaüdo genere 
humauo controversiam in ignifero Prometheo agitatam esse, non solum 

argumentum habenius convenientissimum tragoediae , sed apparet eliam 
omnes tres tragoedias hoc uno vinculo contineri atque ad hanc unam rem 
conspirare, ut virtus Promethei et de genere humano merita splendido. 
órnentur praeconio. Hoc, si Aeschylum novi, dignum eius ingenio 
fuit consilium. | 


Convertimur nunc ad id, quod nobis scribendi opportunitatem fecit. 
Dicendum est enim et de iis Commilitonum nostrorum, qui hoc auno de 
praemio eruditionis certarunt, et de argumentis, quae ab. Ordinibus in 
proximum annum ad concertalionem sunt destinata, — Ac S. R. Ordo 
'Theologorum nullam accepit dissertationem, quae exponeret et ad. evan- 
gelii in N. T. propositi summum finem. exigeret. argumentum librz 
Luthero laudati, qui sub nomine "Theologiae Germanzcae scriptus ex- 
stat, lllustri autem Ordini Ictorum una tradita est de annuis legatis, 
quam qui scripsit quum de illa re nec satis clare cogitasse et minus ela- 
borate scripsisse iudicatus esset, non visus est praemio ornandus esse, 
sed tamen studio, quod ostendit, laudem meruisse. Gratioso Ordini 
Medicorum nulla est oblata responsio ad quaestionem , quem fructum 
cepisset doctrina de inflammatione ex accuratzore sanguinis cognittone 
per chemiam et physiologiam | comparata. Pariter non inventi. sunt, 
qui quum Amplissimi Philosophorum Ordinis prima .classis fontes inda- 
gari, ex quibus prodzissent quae apud Suidam leguntur ad historzam 
litteraríam pertinentia , teria autem viZam, muraenae anguillae plene 
describi et quomodo genus propaget investigari iussisset, de his rebus 
aliquid conscriberent: secundae autem classi prolixa tradita est disserta- 
tio quae inquireret, quas zutattones fundamenta et formulae logices et 
per se spectatae et ad psychologiam. et. metaphysicam relatae inde & 
Petri Rami aetate usque ad Imm. Kantium subiissent. Hanc qui con- . 
fecit studiosissime quidem et diligentissime singulorum philosophorum 
placita ex ipsis eorum scriplis excerpsit atque exposuit, suamque de iis 
sententiam dixit, sed tamen quo modo. logicae doctrinae mutationes cum 
totius philosophiae progressibus cohaererent ex iisque consequerentur, 
non explicavit: quod ille si fecisset, haud pauca multo brevius dicere 
poterat. Quoniam vero valde laudanda est diligenlissima opera, quam 
illi quaestioni impendit, non solum honorifica mentione est dignus iudi- 
catus, sed decretum etiam petere, ut ei pro gratificatione dimidiatum prae- 

mium detur. Aperta tessera inventus est Hermannus Kern, Iutreboccensis, 
philos. D. Regii Seminarii philologici sodalis, mathematum et philosophiae 
cultor. — 

. In proximum annum haec proposita sunt argumenta, 


Ab S, R. Ordine Theologorum: | 
Refütetur Spinozae dictum (tractat, theol. polit. c. 14. Opp. ed. 
Ienens. 'T'oin, I. p. 344): fidem uon tam requirere vera quam 
pia dogmata hh. e. talia, quae animum ad. obedzentiam movent. 


Ab Illustri Ordine Ictorum: | 
Firror, qui condictiorii indebiti locum facit, qualis esse debeat. 


A Gratioso Ordine Medicorum: 
Sputorum in morbis pulmonum, singulisque eorum stadzis 
conditio microscopicis, chemicis, et pathologicis observatzo- 
nibus illustranda. 

Ab Amplissimi Philosophorum Ordinis classe prima: 
Quum. plerorumque metaphysices a Spinoza propositae inter- 
pretatio nuper in. dubium vocata sit ( cf. C. Thomas, Spinoza 
als Metaphysiker vom Standpuncte der historischen Kritik. Ko- 
nigsberg 1840), zndagetur quid argumenta contra communem 
de :/lo systemate sententiam prolata valeant et quid de eius 
vero sensu statuendum sz. 


A classe secunda: 
Gotth. Ephr. Lessingii ingenium et artes, eiusque de litteris, 
praecipue de vernaculis, mef'zta exponantur, 


A classe tertia: 
Franciscus a Schooten zn peculiari additamento ad commen- 
darios suos in Cartesii Geometriam, ut pateat, non facile 
problema aliquod datum iri , quod hanc Geometriam eff ugiat, 
subiungit in eius specimen solutionem problematis gnomonict 
his verbis expressi : 

Tempore verno erectis alicuhi terrarum ad perpendiculum tribus 
baculis in plano horizontali in punctis A, B et C, quorum is qui in A sit 6 
pedum, qui in B 18 pedum, et qui in C 8 pedum, exsistente linea AB 
33 pedum: contingit quodam die extremitatem umbrae baculi A transire 

per puncta B et C, baculi autem B per puncta A et C, et baculi C per 
punctum A, unde fit, ut etiam per punctum B sit transitura, — Quaeritur 
iam quo terrae loco atque anni die haec evenerint ? 


Loco solutionis perquam prolixae, quam Schootenzus de hoc 
problemate protulit ,' alia desideratur solutio, statui, quem 
geometria nunc occupat , convenzens. 


Habetis, carissimi Commilitones, materiam, in qua studia vestra 
exerceatis: quod qui vestrum ita fecerint, ut et diligenter litteris operam 
dedisse, et iudicium probe exercuisse, et cogitata dilucide eleganterque 
eloqui didicisse inveniantur, laudem et quae victoribus proposita sunt 
praemia poterunt consequi. Eos igitur, qui his argumentis pertractandis 
de victoria contendere voluerint, rogatos volumus ut ante calendasSeptem- 
bres scripta sua ad Decanos perferenda curent una cum schedulis dicto 
eodem quo scripta insignilis, in quibus nomina insint certantium; 


P. P. pridie Cal. Novembres a. MDCCCXLV. 

